

Теорија и пракса курикулума

МАС Учитељ

Школска 2019/20. година

**ШКОЛСКИ ПРОЈЕКАТ**

(испитни задатак)

Драги студенти,

Испитни задатак из предмета Теорија и пракса курикулума састоји се у осмишљавању једног **школског пројекта** који би могао да се реализује у млађим разредима основне школе. Предлог школског пројекта треба да урадите **у групама**, руководећи се следећим упутством:

1) Пажљиво прочитајте књигу Вилијама Бендера „Пројектно учење“;

2) Проучите наставни програм за IV разред основне школе и формулишите **назив (тему) пројекта**. Водите рачуна се тема пројекта односи на **решавање** **конкретног проблема из непосредног окружења ученика (неће бити прихваћени пројекти који се баве тривијалним или уопштеним питањима, или тешко решивим проблемима, као што су постизање мира у свету, трајно решавање одлагања нуклеарног отпада и сл., као и плагирани постојећи пројекти)**;

3) Пројекат мора бити **интердисциплинарног карактера** (укључује и повезује циљеве, исходе и садржаје барем **3 школска предмета**);

4) Приликом израде школског пројекта, радите по узору на **примере** дате у напред наведеној књизи (стране 143-148, 156-157, 115-117, 30-35, 78-79);

5) Обим пројекта **не може бити мањи од 5.000 карактера (са размацима)**;

6) Школски пројекат радите на **обрасцу** који је дат у продужетку. Образац ископирајте, попуните и пошаљите (у .doc или .docx формату) на мејл dusan.ristanovic@pefja.kg.ac.rs **најкасније до 1. јуна 2020. године.**

|  |
| --- |
| Назив (тема) школског пројекта |
| 1. | Размислите и процените да ли тема коју сте предложили може да се развије у пројекат, и у којој мери би ученици тај могли пројекат да реализују у пракси? (Уколико позитивно одговорите и чекирате сваку од следећих тврдњи, можете наставити са даљим радом на осмишљавању пројекта. Уколико је одговор на неку од ових тврдњи негативан, неопходно је формулисати нову тему. Можете очекивати да приликом оцењивања задатка предметни професор од вас тражи додатна образложења.)Да ли је ово тема која☐ је за ученике интересантна и у блиској је вези са њиховим животима и културом?☐ смешта пројекат у реалну ситуацију (односи се на реалан проблем)?☐ одговара развојним карактеристикама ученика?☐ ће помоћи младим истраживачима да разумеју и искористе претходна знања и искуства?☐ обезбеђује могућности за сагледавање проблема са различитих аспеката?☐ пружа довољно могућности ученицима да употребе различите способности док истражују?☐ пружа довољно материјала и средстава са којима ученици могу да раде?☐ може да се реализује у непосредној околини?☐ може да се истражује уз минималну помоћ наставника, родитеља и других одраслих?☐ пружа могућност да се одрже ученичка пажња и ангажовање током времена?☐ пружа могућност ученицима да користе различите медије током пројектног рада и увиде њихове могућности и ограничења?☐ пружа могућност ученицима да развију способности презентовања резултата истраживања?☐ одговара циљевима, исходима и садржајима програма наставе и учења? |
| 2. | ИсходиНакон завршетка пројекта ученици ће бити у стању да:(Формулисати најмање 5 исхода. Посебно водити рачуна о исходима усмереним на развијање међупредметних компетенција.) |
| 3. | Наставни предмети | Наставне теме | Наставни садржаји |
| 4. | Трајање пројекта(Изразити у броју недеља) |
| 5. | Пројектно сидро(Посебну пажњу обратити на то да ли постоји неки конкретан догађај или искуство ученика који се могу искористити као полазна основа за пројектно сидро.) |
| 6. | Водеће питање(Могуће је формулисати и неколико повезаних водећих питања) |
| 7. | Кратак опис пројекта(Посебну пажњу обратити на кратке описе тога шта ће се радити у школи, а шта ван школе) |
| 8. | Детаљан опис пројекта(Детаљно описати по недељама обавезне пројектне активности, теренска истраживања, артефакте и оцењивање) |
| 9. | Пример ходограма пројекта(За једну групу ученика) |
| 10. | Пројекат израдили:(Име, презиме, број индекса) |

Доц. др Душан Ристановић